รัฐบาลไทย-ข่าวทำเนียบรัฐบาล-สธ.-สปสช.เผยรัฐบาลสนับสนุนโครงการหลักประกันสุขภาพถ้วนหน้า เน้นการส่งเสริมสุขภาพป้องกันโรค คุ้มครองสุขภาพประชาชน
วันพฤหัสบดีที่ 15 มิถุนายน 2560
สธ.-สปสช.เผยรัฐบาลสนับสนุนโครงการหลักประกันสุขภาพถ้วนหน้า เน้นการส่งเสริมสุขภาพป้องกันโรค คุ้มครองสุขภาพประชาชน
กระทรวงสาธารณสุข และสํานักงานหลักประกันสุขภาพแห่งชาติ เผยรัฐบาลสนับสนุนการดําเนินงานโครงการหลักประกันสุขภาพถ้วนหน้า เน้นการส่งเสริมสุขภาพ ป้องกันโรค ได้ผลเป็นรูปธรรมชัดเจน
กระทรวงสาธารณสุข และสํานักงานหลักประกันสุขภาพแห่งชาติ เผยรัฐบาลสนับสนุนการดําเนินงานโครงการหลักประกันสุขภาพถ้วนหน้า เน้นการส่งเสริมสุขภาพ ป้องกันโรค ได้ผลเป็นรูปธรรมชัดเจน อาทิ โครงการคลินิกหมอครอบครัว ระบบการดูแลระยะยาวผู้สูงอายุที่ติดบ้านติดเตียง ตั้งคณะกรรมการพัฒนาคุณภาพชีวิตระดับอําเภอ
วันนี้ (15 มิถุนายน 2560) ที่กระทรวงสาธารณสุข จ.นนทบุรี ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข นายแพทย์โสภณ เมฆธน ปลัดกระทรวงสาธารณสุขและนายแพทย์ศักดิ์ชัย กาญจนวัฒนา เลขาธิการสํานักงานหลักประกันสุขภาพแห่งชาติ (สปสช.) ร่วมกันแถลงข่าว “ความจริงหลักประกันสุขภาพแห่งชาติ”เพื่อให้ข้อมูลแก่ประชาชน ที่อาจสับสนจากข้อมูลที่แชร์กันทางสื่อออนไลน์
ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวว่ารัฐบาลได้ในความสําคัญกับสุขภาพประชาชน ได้สนับสนุนงบประมาณให้กระทรวงสาธารณสุข และสปสช.ร่วมกันดําเนินการโดยมีประชาชนเป็นหลัก มุ่งเป้าให้ประชาชนสุขภาพดี เจ้าหน้าที่มีความสุข ระบบสุขภาพยั่งยืน ในระยะ 3 ปีที่ผ่านมาได้บูรณาการการทํางานอย่างเต็มที่ ร่วมกับองค์กร ส.ต่าง ๆ นโยบายที่ให้ความสําคัญเป็นอันดับแรกคือ การดูแลส่งเสริมสุขภาพและป้องกันโรค รวมทั้งการคุ้มครองผู้บริโภค มีผลงานที่เป็นรูปธรรม อาทิ คลินิกหมอครอบครัวที่เริ่มตั้งแต่ 2559 มีแพทย์เวชศาสตร์ครอบครัวดูแลประชาชนทุกคนในอัตราส่วนที่เหมาะสม ประชาชนมีทีมหมอครอบครัวดูแลส่งเสริมสุขภาพป้องกันโรค เมื่อเจ็บป่วยได้รับการดูแลรักษา ลดความแออัดในโรงพยาบาล ระบบการดูแลระยะยาว (Long Term Care) ดูแลผู้สูงอายุที่ติดบ้านติดเตียงให้ช่วยเหลือตัวเองได้ และให้ชุมชนร่วมดูแล ซึ่งเดิมไม่เคยมี โดยรัฐบาลเพิ่มงบจาก 600 ล้านบาทในปี 2559 และเพิ่มเป็น 900 ล้านบาทในปีนี้ รวมทั้ง ครม.ได้อนุมัติให้มีคณะกรรมการพัฒนาคุณภาพชีวิตระดับอําเภอ (District Health Board : DHB)เพื่อบูรณาการงบประมาณและทรัพยากรต่างๆ ของหน่วยงานภาครัฐ ประชาชน เอกชน เป็นการทํางานแบบประชารัฐ ในด้านการป้องกัน ส่งเสริมสุขภาพประชาชนในระดับอําเภอ ขณะนี้อยู่ระหว่างการร่างระเบียบสํานักนายกรัฐมนตรี
สําหรับยุทธศาสตร์พัฒนาความเป็นเลิศด้านการบริการ เมื่อประชาชนเจ็บป่วยให้ได้รับการดูแลที่ดีที่สุด ตั้งแต่ระดับโรงพยาบาลส่งเสริมสุขภาพตําบล ดูแลรักษาขั้นต้น พัฒนาโรงพยาบาลชุมชนให้เป็นโรงพยาบาลประชารัฐ เป็นโรงพยาบาลที่มากกว่าโรงพยาบาล คือให้ชุมชนมีส่วนร่วม และการดูแลผู้ป่วยที่พ้นระยะวิกฤตกลับมาดูแลใกล้บ้าน เตรียมความพร้อมญาติในการดูแลผู้ป่วยที่บ้าน และติดตามดูแลต่อเนื่อง มีระบบส่งต่อเชื่อมโยงไปสู่โรงพยาบาลศูนย์โรงพยาบาลทั่วไป และมีความร่วมมือกับโรงพยาบาลรัฐสังกัดอื่นๆ รวมทั้งเลือกเทคโนโลยีเครื่องมือแพทย์ ยา ที่เหมาะสมกับประเทศไทยในการดูแลประชาชนด้วยราคาที่สมเหตุสมผลที่สุด ปรับระบบการรักษาผ่าตัด 1 วันกลับบ้านได้ไม่ต้องนอนโรงพยาบาล
“กระทรวงสาธารณสุข มีโรงพยาบาลทุกระดับกว่า 11,000 แห่ง ดูแลสุขภาพประชาชนทั้งประเทศ เฉพาะสิทธิหลักประกันสุขภาพแห่งชาติประมาณ 47 ล้านคน พยายามอย่างยิ่งในการพัฒนาคุณภาพบริการ แต่หากมีข้อผิดพลาดบ้างก็ต้องขอโทษแทน และจะรีบแก้ไข ไม่มีใครอยากให้เกิดความผิดพลาด ทุกคนพยายามทําดีที่สุดเพื่อประชาชน” รมว.สธ.กล่าว
ด้านนายแพทย์โสภณ เมฆธน ปลัดกระทรวงสาธารณสุขกล่าวว่า กระทรวงสาธารณสุข มีเป้าหมายให้คนไทยสุขภาพดี อายุยืนยาว 80 ปีโดยที่มีคุณภาพชีวิตที่ดี เพื่อช่วยกันขับเคลื่อนประเทศสู่ประเทศไทย 4.0 ตามนโยบายรัฐบาล เน้น “การสร้างนําซ่อม” ตั้งแต่อยู่ในครรภ์จนถึงวาระสุดท้ายของชีวิต ซึ่งรัฐบาลได้สนับสนุนงบประมาณเพื่อดําเนินงานโครงการต่างๆ อาทิ การพัฒนาเด็กไทย 4 H ร่วมกับ 4 กระทรวงหลัก มีคณะกรรมการพัฒนาคุณภาพชีวิตระดับอําเภอช่วยสนับสนุน กลุ่มวัยเรียน ให้วัคซีนป้องกันมะเร็งปากมดลูกในเด็กนร.หญิงป.5 คาดเริ่มได้เดือนกรกฎาคมนี้ กลุ่มวัยรุ่นได้ออกพระราชบัญญัติป้องกันการตั้งครรภ์ในวัยรุ่น วัยทํางานเน้นการส่งเสริมสุขภาพป้องกันโรคจากพฤติกรรมเสี่ยง เช่น พ.ร.บ.ควบคุมการบริโภคยาสูบ ลดโรคเรื้อรัง ค้นหากลุ่มผู้ป่วยเบาหวาน ความดันโลหิตสูง เพื่อชะลอไตเสื่อม และการคัดกรองมะเร็งลําไส้ใหญ่ในปี 2561 กลุ่มผู้สูงอายุได้จัดระบบการดูแลระยะยาว มีทีมหมอครอบครัวลงไปให้การดูแลกลุ่มติดบ้านติดเตียงที่บ้าน
การพัฒนาระบบบริการ เน้นระบบสุขภาพปฐมภูมิ ด้วยคลินิกหมอครอบครัว เพื่อลดแออัด ลดป่วย ลดค่าใช้จ่าย ให้คนไทยมีแพทย์เวชศาสตร์ครอบครัวดูแล 6,500 คนภายใน 10 ปี ให้โรงพยาบาลชุมชนเป็นโรงพยาบาลประชารัฐ และเป็น intermediate care ดูแลผู้ป่วยที่พ้นระยะวิกฤต และขณะนี้โรงพยาบาลทุกแห่งสามารถให้ยาละลายลิ่มเลือด ช่วยลดการตายจากโรคหัวใจ หลอดเลือดสมองตีบและแตก การจัดระบบการแพทย์ฉุกเฉิน “เจ็บป่วยฉุกเฉินวิกฤตมีสิทธิทุกที่”(UCEP)ช่วยชีวิตผู้ป่วยในระยะวิกฤต ร่วมมือกับมหาวิทยาลัยในแต่ละภูมิภาคผลิตและพัฒนาบุคลากร เพิ่มการผลิตแพทย์เวชศาสตร์ฉุกเฉินประจําห้องฉุกเฉินรพ.รัฐ และผลิตแพทย์ด้านระบาดวิทยา เพื่อป้องกันควบคุมโรคและภัยสุขภาพ อาทิMERS EBola
ด้านการสร้างความยั่งยืนของระบบสุขภาพ ร่วมกันทํางาน คณะกรรมการพัฒนาคุณภาพชีวิตระดับอําเภอ DHB นโยบายการใช้ยาสมเหตุผลในโรงพยาบาลออกพ.ร.บ. ควบคุมส่งเสริมการตลาดนมผง พ.ร.บ.ควบคุมยาสูบ พ.ร.บ.ป้องกันการตั้งครรภ์ในวัยรุ่น การแก้พ.ร.บ.หลักประกันสุขภาพแห่งชาติสําหรับโรงพยาบาลขาดสภาพคล่อง ได้รับการสนับสนุนจากรัฐบาล 5,000 ล้านบาท จะจัดสรรงบประมาณภายใน 1- 2 สัปดาห์นี้ รวมทั้งการเพิ่มอัตราข้าราชการพยาบาล เป็นต้น
นพ.ศักดิ์ชัย กาญจนวัฒนา เลขาธิการสํานักงานหลักประกันสุขภาพแห่งชาติ (สปสช.) กล่าวว่า ประชาชน คือหัวใจสําคัญของระบบหลักประกันสุขภาพถ้วนหน้าที่เราได้ก่อรูปกันขึ้นมา โดยเฉพาะรัฐบาลชุดนี้ สิ่งสําคัญที่ต้องตอบโจทย์คือประชาชนได้อะไร คําตอบคือการสร้างความมั่นคงของระบบหลักประกันด้านสุขภาพให้ให้ประชาชนทุกคนที่เป็นคนไทย มีความมั่นคงในเรื่องสุขภาพ รูปธรรมภายใต้แนวคิดนี้ จะมีคําที่สําคัญๆ ที่เป็นหัวใจ คือ 1.การเข้าถึงบริการมี 5 มิติ คือ การส่งเสริมสุขภาพ การป้องกันโรค การรักษาพยาบาล การฟื้นฟูสภาพ และการคุ้มครองผู้บริโภค
2. บริการมีคุณภาพซึ่งความร่วมมือระหว่าง สปสช.และสธ.จะทําให้เกิดคุณภาพของการให้บริการ อะไรที่เป็นความร่วมมือจะบอกถึงความต้องการของ 2 ส่วนที่เกิดความสมดุล ว่าประชาชนยังขาดอะไร ยังต้องการอะไร หน่วยบริการสามารถให้คุณภาพนั้นกับความต้องการได้หรือเปล่า เช่น การพัฒนาในเรื่องการผ่าตัดวันเดียว ในหลายๆ โรคขณะนี้เราพัฒนาขึ้นมาได้ สปสช.ก็ต้องออกแบบการจ่ายเงินให้หน่วยบริการ เพื่อทําให้ประโยชน์ของประชาชนเกิดขึ้น นี่คือตัวอย่างรูปธรรมของคุณภาพที่ประชาชนจะได้รับในเรื่องการรักษาพยาบาล 3.การป้องกันการล้มละลาย จากโรคที่มีค่าใช้จ่ายสูง ต้องออกแบบร่วมกันว่าจะทําอย่างไรไม่ให้เป็นภาระประชาชนในเรื่องค่าใช้จ่าย
รัฐบาลดําเนินการตามหลักสากล คือ เน้นเรื่องการส่งเสริมสุขภาพและป้องกันโรคเป็นหัวใจ โดยปีนี้ได้เพิ่มสัดส่วนงบประมาณในด้านการส่งเสริมสุขภาพและป้องกันโรคไม่ให้ต่ํากว่า 10% และพยายามเพิ่มให้ถึง 15% ส่วน เรื่องเครื่องมือป้องกันโรค ที่ชัดเจนก็คือวัคซีนต่างๆที่เราให้ประชาชน ได้แก่ วัคซีนไข้หวัดใหญ่ มะเร็งปากมดลูก วัคซีนป้องกันคอตีบ และทุกตําบลขณะนี้มีกองทุนหลักประกันสุขภาพท้องถิ่น ที่ดําเนินงานในเรื่องการส่งเสริมสุขภาพและป้องกันโรคตามความเหมาะสมของบริบทในพื้นที่ เสริมระบบแกนหลักที่จะทําให้มีคุณภาพชีวิตที่ดี
นอกจากนี้ในเรื่องผู้สูงอายุ โดยเฉพาะกลุ่มที่พึ่งพาตัวเองไม่ได้ กลุ่มติดบ้านติดเตียง ซึ่งอาจทําให้ครอบครัวล้มละลายหรือมีปัญหาได้ ตรงนี้ก็ต้องมาจัดระบบการดูแลร่วมกันระหว่างกระทรวงที่เกี่ยวข้องและการออกแบบในเรื่องการเงิน ทั้งหมดนี้เป็นสิ่งซึ่งเดินหน้าไปภายใต้ข้อมูลทางวิชาการและความต้องการจากประชาชนผู้รับบริการ และภายใต้ความพร้อมของระบบบริการที่จะต้องสอดคล้องกับความต้องการเหล่านี้ในแต่ละช่วงเวลา ภายใต้ทรัพยากรที่มีอยู่อย่างจํากัด และต้องแบ่งสรรไปตามส่วนต่างๆตามความเหมาะสม และส่วนสําคัญคือ อย่างน้อยตอนนี้มีความร่วมมือในเชิงบริหารจัดการ ตรงนี้เป็นการสร้างมูลค่าเพิ่มที่สําคัญในเรื่องการใช้เงินเพื่อจัดระบบบริการเพื่อให้ประโยชน์ตกอยู่กับประชาชน ภายใต้เจตนารมณ์ของ พ.ร.บ.หลักประกันสุขภาพแห่งชาติ
************************************** 15 มิถุนายน 2560